HairShop Frisør
Henrik Ibsens gate 36
0255 Oslo
Telefon + 47 23 31 11 00
Telefon + 47 23 31 11 01
hairshop.no
post@hairshop.no
Foretaksregisteret
985 076 472 NO

**PRESSEMELDING: NY FRISØRSALONG PÅ AMFI EIDSVOLL***Torsdag 10. april åpner vi HairShop Frisør på nye Amfi Eidsvoll*, sier daglig leder Anne Helene Amundsen.

*I forbindelse med åpningen arrangerer vi en spennende konkurranse der en heldig kunde kan vinne gratis klipp i salongen et helt år*, forteller Anne Helene.  *I tillegg feirer vi nyåpningen med mange gode tilbud. På selve åpningsdagen kan kundene trekke sin egen klippepris og få en hårklipp helt ned til 1 krone! Og så har vi 25% rabatt på alle produkter*, fortsetter hun.

Salongen blir etablert i nye Amfi Eidsvoll og er en del av en nasjonal frisørkjede. HairShop Frisør er et spennende frisørkonsept, som har bransjens beste utvalg av hårprodukter. Hos HairShop Frisør er det uformell stemning og hyggelig service.

Anne Helene har jobbet i Eidsvoll sentrum i over 10 år og kjenner Eidsvoll godt. Anne Helene kommer fra Nikita Hair og har jobbet der som daglig leder i 7 år. I tillegg til daglig leder, består salongen av 5 frisører hvorav 2 er lærlinger. Teamet består av Elise Margrethe Trondsen Emilsen, Kine Johannessen, Ronja Adolfsen og Jannicke Gjødingseter. Alle ansatte i salongen kjenner nærområdet godt og flere har jobbet i Eidsvoll i flere år.

*Klokken 10.00 torsdag 10. april står vi klare til å imot både nye og gamle kunder. Vi ønsker alle på Eidsvoll og i omegn velkommen til HairShop Frisør, som blir en av de kuleste salongene i hele byen! Vi skal sørge for at alle som er innom får et skikkelig HairKICK,* sier Anne Helene begeistret.

**Om HairShop Frisør:**

HairShop Frisør er uformelle salonger med avslappet stemning som tilbyr hyggelig service til hele familien. Vi tilbyr drop in og vanlig timebestilling, og strekker oss langt for å få plass til alle selv om timelistene skulle være fulle. Som kunde får du god rådgivning på hårpleie og styling, samt hvordan du kan ta best mulig vare på håret ditt mellom hvert frisørbesøk. HairShop Frisør fører et bredt utvalg av profesjonelle hårprodukter både når det gjelder serier og pris. Vi er tidlig ute med produktnyheter, og har alltid gode tilbud.

Kjeden HairShop Frisør ble startet opp i 2003 av Inger Ellen Nicolaisen. Per april 2014 har HairShop Frisør 22 salonger i Norge. Les mer om salongene våre [her](http://hairshop.no/default.aspx?pageId=212).

HairShop Frisør er et selskap i [Raise Gruppen AS](http://www.raise.no/).  Raise Gruppen driver i dag Nordens største og mest anerkjente konsepter innen hår og skjønnhet med ca 130 salonger, 7 skoler og over 800 medarbeidere i Norge og Sverige.